
Eforte  putes  supervacanei  me  quid- 
dam  operis  insumpsiase,  qui  opus- 
culum  Erasmi  denuo  typis  commi- 
serim,  id  te  monitum  velim,  quhd 
prcEstantissimus  ille  Roterodamus 
Concionem  hanc  in  vsum  celeber- 
rimce  SclwlcE  a  Coleto,  sibi  amicis- 
simOjfundata,  ipsius  Coleti  rogatu  scripsit*.  Gratam 
igitur  me  remfacturum  confido,  cum  studiosis  omnibus, 
tum  iis  pracipue,  qui  ex  illa  Schola,  tanquam  efonte 
puro  et  perenni,  aquas  vivas  sincerce  institutionis  hau- 
serint,  si  beneficiorum  inde  acceptorum  haud  immemor, 
operam  do,  ut  oratio  illa  vere  aurea,  qucE  Scholce  Co" 
letincB,  nedum  BritannicE  nostrcE  universcE,  maximo 
honori  est,  quceque  in  infinitis  fere  viri  eloquentissimi 
operibus  exemplnribusque  perantiquis  latebat,  separa- 
tim  in  lucem  proferatur. 

In  editione  hac  comparanda  v^us  sum  duabus 
editionibus  Froheninnis  anni  mdxl.  quas,  ut  videtur, 
V.  cl.  Joannes  Clericus  in  editione  Erasmi  Opp.  Omn. 
anni  mdcciv.  secutus  est.  Has  editiones  cum  duabus 
prioribus  (anni  mdxix.)  diligenter  contuli ;  quce  si  quid 
inter  se  discrepent,  id  ad  calcem  pagincE  notavi.  Omnia 
denique,  amice  Lector,  nitide  atque  accurate  tibi  ante 
oculos  exhibere  conatus  sum.     Vale.  S.  B. 


*  "  Concionem  de  Puero  Jesu  pridem  scripseram  rogatu 
"  Joannis  Coleti."  Erasmus  Joanni  Botzhemo,  Basileae,  ter- 
tio  Kal.  Feb.  anno  a  Christo  nato  mdxxiv. 

Erasmi  Opp.  ed.  Cler.  tora.  I.  sub  init. 


Exemplaria  Erasmi  Concionis  de  Puero  Jesu 

in  libris  infra  scriptis, 

in  MusEo  Britannico  adservatis, 

continentur, 

I.  Enchiridion   Miiiiis  Christiani,   &c.      Basileae,  apud  Jo- 

annem  Frobenium,  mdxix.  8°. 

II.  Idem.  ColoniaS;  apud  Eucharium  Cervicornum,  MDXix.4°. 

III.  Omnia  Opera  Des.  Erasmi  Roterodami,  &c.     Basilea, 

apud   Hieronymum  Frobenium  et  Nicolaum   Episco- 

pium,     MDXL./o/. 

IV.  Encliiridion  Militis  Christiani,  &c.     Basileae,  apud  Fro- 

benium  et  Episcopium,  mdxl.  8o. 

V.  Desiderii  Erasmi  Roterodami  Opera  omnia,  &c.     [Ed.  J. 

Clerico.]     Lugduni  Batavorum,  MVCCiv.foL 

VI.  Vita  Coleti,  Auctore  S.  Knight,  mdccxxiv.  8o, 


"De  Erasmi  lucubratiombus.  quod  scire  vis,  ordine  tibi  nunc 
"  perscribam.  *  *  *  Est  eiiam  in  manibus  Concio  de  Puero 
"  Jesu  :  in  qua  Puer  ille  pueros  ad  modestiam,  tolerantiam, 
"  humilitatem,  vitaeque  castimoniam  hortatur:  hanc  oratio- 
"  nem  non  dubito  quin  aliqiiando  legeris  ;  fuisti  enim  k  primis 
"  annis  earum  rerum  studosior,  quaj  ad  mores  animi  tui 
"  componendos  altinerent,"  &c.  *  *  *  Adrianus  Bailandus 
Cornelio  fratri  suo,   Lovanii,  anno  mdxvi. 

Erasmi  Opp.  ed.  Cler.  tom.  IH.  1583. 

*  Ila  se  habet  titulus  apud  Frobenium,  mdxix. — apiid  Cer- 
vicorn.  Colonite,  ejus  !eiii  anni, — et  apiid  Frob.  et  Episcopium, 
MDXL,  8"  :  aliter  veio  apiid  Frob.  et  Episcop.  mdxl.  fol,  eX 
apud  Joannem  Clericuin  mdcciv. 

Bc  i^m€is<e  ^€^m. 


UER  apud  piieros  ver* 
ba  facturus  de  ineffabili 
puero  Jesu,  non  opta- 
rim  mihiTullianam  illam 
eloquentiam,  quse  brevi 
atque  inani  voluptate  au- 
res  deliniat.  Q,uantum 
enim  abest  Christi  sapientia  a  sapientia  mun- 
di  (abest  autem  immenso  intervallo),  tantum 
oportet  Christianam  eloquentiam  a  mundana 
differre  eloquentia.  Sed  illud  una  mecum 
ardentibus  votis  impetretis  velim  ab  optimi  iuvocat 
Jesu  *  Patre  Deo,  a  quo  ceu  fonte  bonorum  ^l^v^^^ 
omnium    summa    proficiscitur,    quique   solus 


*  optimo  Patre  — erfrf.  Frob.  et  Cerv.  1519,  elFrob.  1540,  8«. 

foecundo  illo  suo  Spiritu  linguas  infantium 
reddidit  *  disertas,  vel  e  lactentium  ore  lau- 
dem  absolutam  depromere  solitus :  ut  quemad- 
modum  omnis  nostra  vitanon  alium  exprimere 
debet,  quam  ipsum,  de  quo  dicturi  sumus, 
Jesum,  ita  et  Oratio  nostra  illum  sapiat, 
ilium  referat,  illum  spiret,  qui  et  verbum  est 
Patris,  et  verba  vita?  solus  habet,  cujus  sermo 
vivus  et  efficax  penetrantior  est  quovis  gladio 
ancipiti,  ad  intimos  etiam  cordis  recessus 
penetrans  :  utque  ipse,  de  cujus  ventre  flu- 
mina  promanant  aquae  vivae,  non  gravetur  per 
organum  vocis  nostrae  veiuti  per  canalem, 
in  omnium  vestrum  animos  influere,  multoque 
gratiae  ccelestis  irrigare  succo.  Id  ita  futurum 
confido,  commilitones  mei  carissimi,  si  piis 
votis  purgatas,  ac  vere  sitientes  aures  adjun- 
getis,  eas  videlicet  aures,  quas  seternus  ille 
Sermo  requirens  in  Evangelio,  Q,ui  habet, 
inquit,  aures  ad  audiendum,  audiat.  Nos 
porro  cur  non  audeamus  rem  hanc  arduam 
quidem  illam,  sed  tamen  piam  aggredi?  prae- 
sertim  ipso  adjutore  Deo,  in  quo  hoc  plus 
potest   mortalis    infirmitas,    quo    minus    suis 

*  reddii ^Frob.  et  Cerv.  15\9,  et  Frob,  1540,  S». 

nititur  viribus,    et  iii   quo   Paulus   omnia  se 
posse  gloriatur. 

Jam  vero  cum  tanto  studio  flagrent  isti  aui  Pueris  pucr 

.         ,     .  Jesus  ian- 

mundanar,  noc  est,  Diabolicos  miliiiae  dedere  dandns. 
nomina,  ut  suum  quique  ducem  laudibus 
vehant:  nobis  quid  prius,  aut  antiquius  esse 
debet,  quam  ut  Prseceptorem,  Vindicem,  Im- 
peratorem  nostrum  Jesum,  ac  eundem  qui- 
dem  omnium,  sed  tamen  peculiariter  nos- 
trum,  id  est,  puerorum  Principem,  certatim 
piis  celebremus  prceconiis  ?  Hunc  in  primis 
cognoscere  studeamus,  cognitum  laudemus, 
laudatum  amemiis,  amatum  exprimamus  at- 
que  imiteinur,  imitantes  eo  fruamur,  frueutes 
immortali  felicitate  potiamur. 

Sed  in  tam  ubere,  tamque  immensa  rerum 
copia,  unde,  quaeso,  initium,  aut  ubi  finem 
nostra  reperiet  Oratio  ?  cum  is,  de  quo  loqui 
paramus,  fons  sit,  vel  (ut  verius  dicam)  oceanus 
bonorum  omnium.  Verum  ut  ipse  natura  in- 
compreheubus  et  infinitus,  tamen  sese  velut 
in  arctum  cobibuit  contraxitque,  itidem  et 
nostra  Oratio  in  explicandis  ejus  laudibus, 
qu3B  modum  nesciunt,  modum  tamen  ipsa  sibi 
faciat  oportet. 

Admiratio,        Equidem  tria  potissimum  esse  video,  quae 

atnor,  et  i      i-      ■       i  i         -i-  •  i 

prsemium,  ^'^^  cliscipulorum,  vel  miutum  auimos  solent 
'"Jav!t"er*'^  ad  guaviter  agendum  inflammare  :  ea  sunt 
agendum.  ducis  admiratio,  amor,  et  praemium.  Itaque 
quo  Praeceptori  nostro  ac  Duci  *  Jesu  studiis 
alacrioribus  pareamus,  agedum  singulatim 
hiEC  in  eo  pia  curiositate  consideremus: 
Primo  loco  quam  sit  suspiciendus  undique, 
ac  stupendus  :  deinde  quantopere  diligen- 
dus,  atque  ob  id  imitandus:  postremo  quam 
ingens  dilectionis  fructus. 

Ac  mos  quidem  est  rhetorum  in  boc  dicendi 
genere  illustrium  Principum  adhibere  exem- 
pla,  videlicet,  quo  collatione  crescat  is  quem 
conantur  laudibus  attoUere.  Verum  Imperator 
noster  usque  adeo  superat  omne  celsitudinis 
humanae  fastigium,  ut  quicquid  quantumvis 
egregium  adhibueris,  tenebras  admoveris,  non 
lucem. 
Claritudo  Cujus  euim  imagines  ac  natalium  splendor 

uataiiutn  . 

Christi.  non  videatur  esse  rumus,  si  cum  Jesu  com- 
ponas,  qui  quidem  ineffabili,  imo  etiam  in- 
cogitabili  ratione  Deus  a  Deo  semper  absque 
tempore  nascitur,  aeterno  summoque  Parenti 

*  dulci  ^Frob.  et  Cerv.  1519,  et  Frob.  1540,  S*'. 

per  omnia  aequalis  ?  Quanquam  hujus  vel 
humana  nativitas  nonne  facileRegum  omnium 
claritatemobscuraverit  ?  quippe  qui,  stupente 
reruiii  natura,  auctore  Patre,  afflante  Spiiitu, 
j)ronubo  Angelo,  citra  virilem  operam,  Virgo 
de  Virgine  ccelitus  gravida,  natus  est  homo  in 
tempore,  et  rursum  ita  natus  est*  homo,  ut 
neque  Deus  esse  desineret,  neque  sordium 
nostrarum  quicquam  omnino  contraheret. 

Jam  vero  quid  eo  fingi  potest  amplius,  qui 
infusus  per  omnia,  nullo  tamen  loco  cohibitus, 
in  seipso  manet  immensus  ?  Quid  illo  ditius, 
qui  summum  illud  est  bonum,  a  quo  bona 
promanant  omnia,  nec  tamen  ipse  diminui 
potest  ?  Quid  iilustrius  eo,  qui  splendor  est 
Paternae  gloriee,  quique  solus  illuminatomnem 
hominem  venientem  in  hunc  mundum  ?  Quid 
illopotentius,  cui  Pater  omnipotens  universam 
tradidit  potestatem  in  ccelo  et  in  terra?  Quid 
efficacius  eo,  qui  simpHci  nutu  condidit 
universa,  ad  cujus  jussum  silescit  mare,  ver- 
tuntur  rerum  species,  fugiunt  niorbi,  conci- 
dunt  armati,  peHuntur  Dusmones,  serviunt 
elementa,  scinduntur  petrse,  reviviscunt  mor- 

*  est  —  dteU  Fiub.  el  Cerv.  1519,  et  Frob.  1540,  8». 

tui,  resipiscunt  peccatores,  denique  novantur 
omnia?  Quid  augustius  eo,  quem  admirantur 
Superi,  treinunt  Inferi,  medius  hic  orbis  sup- 
plex  adorat,  ad  cujus  comparationem  summi 
Reges  nihil  ahud  quam  vermiculos  esse  sese 
confitentur  ?  Quid  eo  fortius  atque  invictius, 
qui  solus  mortem  aliis  invictam,  sua  morte 
devicit,  ac  Satanae  tyrannidem  coelesti  virtute 
demoUtus  est  r  Quid  triumphantius  eo,  qui 
perfractis  ac  spohatis  inferis,  tot  piis  comita- 
tus  animabus,  victor  coelos  adiit,  ibique  sedet 
ad  dexteram  Dei  Patris  ?  Quid  illo  sapientius, 
qui  tam  admirabili  ratione  cuncta  condidit, 
ut  vel  in  apiculis  tot  tantaque  suas  sapientiae 
reliquerlt  miracuia,  quique  tam  stupendo  re- 
rum  ordine  atque  harmonia  nectit,  continet, 
administrat  universa,  obiensomma,  nec  tamen 
a  seipso  discedens,  omnia  movens  ipse  immo- 
tus,  omnia  concutiens  ipse  tranquillus  :  pos- 
tremo  in  quo  id  quod  stukissinium  est,  univer- 
sam  mortainim  Sophorum  sapientiam  iongo 
superat  iute;  valio  ?  Cujus  debt^t  nobis  esse 
gravior  auctoritas,  quam  ejus  de  quo  Pater 
ipse  palam  est  testificatus?  Hic  est  FiHus 
meus  diiecius,  in  quo  mihi  complacui,   ipsum 

audite.  Quid  aeque  reverendum,  atque  is 
cujus  oculis  perspicua  sunt  omnia  ?  Quid 
perinde  formidandum  atque  ille,  qui  solo  nutu 
potest  et  animam  et  corpus  in  Tartara  mittere  ? 
Quid  autem  formosius  eo,  cujus  vultum  in- 
tueri  summa  est  felicitas  ?  Denique  si  multis 
pretium  addit*  antiquitas,  quid  illo  antiquius, 
qui  nec  initium  habet,  nec  finem  est  iiabi- 
turus  ? 

Sed  fortasse  magis  convenerit,  ut  pueri 
Puerum  admiremur,  quandoquidem  hic  quo- 
que  stupendus  occurrit,  usque  adeo  quod 
illius  est  infimum,  sublimius  est  iis  quae  sunt 
apud  homines  excelsissima.  Quantus  erat 
ille,  quem  infantulum  vagientem,  pannosum, 
abjectum  in  praesepe,  tamen  coelitus  canunt 
Angeli,  adorant  Pastores,  adorat  et  quae 
genuit,  agnoscunt  bruta  animantia,  indicat 
Stella,  venerantur  Magi,  timet  Rex  Herodes, 
trepidat  omnis  Hierosolyma,  sanctus  amplec- 
titur  Simeon,  vaticinatur  Anna,  et  f  in  spem 
salutis  eriguntur  pii !  O  humilem  sublimitatem, 
et  sublimeui  humilitatem  !      Si  nova  miramur, 

*  reddit  — F/o5.  et  Cerv.  1519. 

+  et  —  deed  Fob.eiCe.v.  1519,  et  F,ob.  1540,  8°. 

Adoranda 

potius 

quam 

explicanda 

majestas 

Jesu. 


quid  simile  unquam  aut  factura,  aut  auditum, 
aut  cogitatum  ?  Si  magna  suspicimus,  quid 
nostro  Jesu  modis  omnibus  amplius,  quem 
nulla  creatura  possit  vel  exprimere  voce,  vel 
cogitatione  concipere  ?  Hujus  magnitudinem 
qui  velit  oratione  complecti,  is  multo  stultius 
agat,  quam  si  conetur  vastissimum  oceanum 
angusto  exhaurire  cyatho.  Adoranda  est 
ejus  immensitas  magis  quam  explicanda, 
quani  vel  hoc  ipso  magis  mirari  convenit,  quo 
minus  assequimur.  Q,uid  ni  nos  *  faciamus, 
cum  magnus  ille  Praecursor  indignum  sese 
pronunciet,  qui  corrigiam  calceamentorum 
ejus  solvat  ? 

Agite  igitur,  pueri  suavissimi,  hoc  tam  in- 
clyto  puero  Jesu  Prc3eceptore,  hoc  tam  insigni 
Duce,  sancta  superbia  gloriemur,  hujus  sub- 
limitas  nobis  ad  pie  audendum  animos  addat, 
in  hoc  uno  nobis  ipsi  placeamus,  ut  existi- 
mantes  illius  omnia  nobis  esse  communia,  nos 
ipsos  meliores  arbitremur,  quam  qui  semel 
tali  addicti  Iniperatori,  mundo  vitiisve,  sor- 
didissimis  utique  dominis  serviamus. 


"^  id  faciamus  —  JVo6.  et  Cerv.  1519,  et  Froh.  1540,  80. 


^ecuttlia  ^ars* 


ED  adnurantur,  et  contre^ 
niiscunt  etiam  Doemones, 
amant  soli  pii.  Quamobrem 
alterahujus  orationis  pars,  ut 
propius  ad  nos  pertinet,  ita 
est  attentioribus  auribus  ac- 
cipienda.  videlicet,  quot  nominibus  Jesus  sit 
nobis  amandus,  vel  redamandus  magis,  ut  qui 
nos  et  nondum  conditos,  ante  omne  tempus 
amarit  in  se,  in  quo  jam  tum  erant  omnia. 
Itaque  nativa  sua  boriitate  cum  nihil  essemus,  creavit 
nos  finxit :  finxit  autem  non  quodvis  animal,  "°^* 
sed  homines*,  et  finxit  ad  sui  ipsius  imaginem, 
hoc  est,  summi  boni  capaces,  ac  sacro  sui  oris 
afflatu  spiritum  vitalem  indidit.  Ad  haec  cae- 
teris  animantibus  imperio  nostro  parere  jussis, 
quinetiam  Angelis  in  nostri  tutelam  designa- 


♦  bominem  — Frob.  et  Cerv.  1519. 

tis,  latissimam   hanc  ac  pulcherrimam  mundi 

fabricam   nostris  addixit  usibus.     In  qua  nos 

Dignitas       velut  in  admirabili  quodam  theatro  constituit, 

liominis. 

ut  in  rebus  creatis  opificis  sapientiam  admira- 
remur,  bonitatem  amaremus,  potentiam  vene- 
raremur,  quoque  id  magis  fieret,  tot  animi 
dotibus  ornavit,  tam  perspicaci  ingenii  lumine 
condecoravit.  Quid  hoc  animante  fingi  po- 
terat  vel  admirabilius,  vel  fehcius  ?  Sed  6 
semper  felicitatis  comitem  invidiam  !  Rursum 
Serpentis  astu  in  peccatum,  hoc  est,  plus  quam 
jn  nihilum  relapsus  est  miser.  Sed  hic  tu 
rursum,  optime  Jesu,  quam  ineffabili  consilio, 
quam  inaudito  exemplo,  quam  incomparabili 
caritate  tuum  figmentum  restituisti  !  Nam 
ita  restituisti,  ut  labi  propemodum  expedierit, 
eamque  culpam  quidam  non  absurde  felicem 
vocaverit.  Omnia  debebamus*  Conditori,  at 
Reparatori  plus  quam  omnia  debemus.  Ultro 
temet  ipsum  e  regno  Patris  in  hoc  nostrum  exi- 
Se  dernisit     lium  demisisti,  ut  nosf  paradiso  exactos,  cceli 

ut  1105  eve-  '  '  ' 

herei.  cives  redderes :    nostram  humanam  carnem  | 

*  dtbeamus — Frob.  et  Cerv.  1519. 

f  in  paradibfo — ibid e  paradiso — Frub.  ]r>W,  So, 

X  humanitalein — Frub.  el  Cerv.  1519,  el  Froh.   1540,   8«. 

assumpsisti,  ut  nos  in  tuae  Divinitatis  consor- 
tium  ascisceres  :  nostrum  hunc  limum  induisti, 
ut  nos  immortalitatis  gloria  vestires  :  nostra 
tectus  forma,  nobiscum  in  hoc  calamitoso 
mundo  complures  annos  agere  voluisti,  ut  vel 
sic  in  tui  raperes  amorem  :  nudus  in  hanc 
lucem,  imo  noctem  emersisti,  nobiscum  atque 
adeo  pro  nobis  vagisti,  sitisti,  esuristi,  alsisti, 
aBStuasti,  laborasti,  delassatus  es,  eguisti,  vigi- 
lasti,  jejunasti :  tot  malis  nostris  obnoxius  esse 
voluisti,  ut  nos  ab  omnibus  exemptos  malis, 
in  tui,  hoc  est,  summi  boni  communionem 
assereres.  Deinde  per  omnem  sanctissimae  Nosinflam- 
vitaB  tuae  seriem,    quam  efficacibus  exempHs  ™^^'^  ™"'* 

'     ^  *  tis  argu- 

animos  nostros  inflammas  !  quam  salutaribus  mentis. 
praeceptis  erudis,  ac  formas  !  quam  stupendis 
miraculis  expergefacis  !  quam  blandis  monitis 
trahis  !  quam  certis  promissis  invitas  !  ut  non 
sit  alia  commodior  via  ad  te,  nisi  per  te  ipsum, 
qui  uiius  es  via,  veritas,  et  vita.  Sed  viam  non 
indicasti  modo,  verum  etiam  aperuisti,  dum 
pro  nobis  vinciri,  trahi,  damnari,  rideri,  csedi, 
conspui,  vapulare,  probris  affici,  demum  in 
ara  crucis  agnus  sine  macuia  immolari  voluisti, 
ut  nos  tuis  vincuhs  solveres,  tuis  sanares  vul- 

neribus,  tuo  lavares  sanguine,  tua  niorte  ad 
imniortalitatem  eveheres.  In  summa,  totum 
te  nobis  impendisti,  ut  tui  (si  fieri  posset) 
jactura  nos  perditos  servares.  Vitae  redditus, 
toties  tuis  apparuisti,  atque  illis  iutuentibus 
Patreni  repetisti,  ut  menibra  coufiderent  eo 
se  perventura,  quo  caput  jam  prsecessisse 
conspicerent.  Deinde  quo  magis  confirmares 
-^.   .^  amicos  Patre  placato,  egregium  illud  perpe- 

SpiRiTus       tui  amoris   tui  pisrnus  misisti,  Sacrum  illum 

Sancti.  _^  ^    ^ 

Spiritum,  quo  mortui  mundo,  longe  verius  ac 
felicius  jarn  viveremus  in  te,  quam  nostro  hoc 
spiritu  vivimus.  Q.U8eso,  quid  his  summas 
caritatis  argumentis  poterat  accedere  }  Ne 
haec  quidem  tam  multa,  tam  magna  fiagran- 
tissimo  tuo  in  nos  amori  sat  erant.  Quis  enim 
Ad  vitffi  commemorare  possit,  quot  Martyrum  mortibus 
tum ^initat.  ^^^  ^^  hujus  vitas  contemptum  animas  }  quot 
Virginum  exemplis  ad  continentiam  accendis  ? 
quot  Sanctorum  monumentis  ad  pietatem  so- 
licitas  r  quam  admirandis  EcclesiGe  tuae  sacra- 
mentis  communis  pariter  et^  ditas.^  Utcon- 
solaris,  erigis,  armas,  doces,  mones,  trahis, 
rapis,    mutas,    transformas    nos    arcanis    tuis 

»  ac^Frob.  et  Cerv.  1519.  et  Frob.  1540,   8o. 

literis,  in  quibus  vivas  quasdam  tui  scintillulas 
condi  voluisti,  magnum  amoris  incendium 
excitaturas,  si  quis  modo  pia  diligentia  cone- 
tur  excutere.  Denique,  quam  undique  nobis 
obvius  es,  ne  quando  liceatoblivisci  tui!  Ad 
haec  quam  paterne  toleras  peccantes,  quam  Peccantes 
clementer  recipis  ad  te  redeuntes  !  Nec  ira- 
putas  beneficia^  tua  gratis,  nec  resipiscenti- 
bus  nostra  imputas  malefacta.  Utsubindeta- 
citis  vellicas,  ac  trahis  instinctibus  !  ut  emen- 
das  adversis  !  ut  allicis  prosperis  !  ut  omnem 
moves  lapideai,  ut  nusquam  cessat  ardentis- 
sima  tuaf  caritas  in  fovendis,  asserendis,  tu- 
endis,  beandis  nobis ! 

Sed  quam  pauca  de  tam  innumeris  per- 
strinximus,  commilitones !  et  tamen  videtis 
quam  sit  immensus  beneficiorum  acervus. 
Eat  nunc  qui  volet,  et  Pyladas,  Orestes,  Piri- 
thoos,  Theseos,  Damonas  ac  Pythias  verbis 
phaleratis  eflPerat,  mera  prae  liis  nugamenta. 
Atque  haec  quidem  contulit  uhro  niliil  pro- 
meritis,  imo  transfugis,  atque  hostibus,  et  a 
quibus   nihii    omnino   mutui   beneficii    redire 

*  benefacta— Frwi.  et  Cerv.  1519,  et  Fiob.  1340,  8o. 
f  tua  —  deest  edd.  supranotatis. 

poterat.  Si  mediocribus  officiis  homines  ad 
amandum  hominem  accendimur,  hunc  Con- 
ditorem,  Vindicem,  sic  amantem,  sic  pro- 
meritum,  non  saltem  redamabimus?  quando- 
quidem  hanc  solam  gratiam  ille  a  nobis  re- 
poscit,  quam  tamen  ipsam  in  nostrum  refundit 
lucrum.  Adamas  sanguine  moUescit  hircino. 
Aquilae,  Leones,  Pardi,  Delphines,  Dracones 
agnoscuntac  referuntbeneficium :  etoduritiam 
cordis  hum.mi  plus  quam  adamantinam,  si  tam 
inaudita  cari.ttte  non  tnitescit!  6  ingratitudi- 
nem  plus  quam  belluinam,  si  tantorum  meri- 
torum  potest  oblivisci  !  6  singularem  impu- 
dentiam  dicam  an  potius  dementiam,  si  sic 
conditus,  sic  restitutus,  sic  locupletatus, 
tanta  obrutus  beneficentia,  ad  tantas  vocatus 
spes,  quicquam  amare  potest,  prapter  illura 
unum,  in  quo,  et  a  quo  sunt  omnia,  quique 
nobis  omnia  secum  impertit. 

Porro  autem  quanquam*  htec  caritas  mor- 
tales  omnes  complectitur,  tamen  nos  illi 
peculiariter  debemus,  propterea  quod  in 
nostrum,  hoc  est,   puerorum  ordinem  singu- 

*  haec  mortalis  omnis  complectitur — Frob.  et  Cerv.  1519,  et 
Fiob.  1540.  80. 

ari   quadam   propensione  atque   indulgentia  Jesus  m 

pueros 
propensus. 


fuisse   sese,    pluribus   declaravit   argumentis.   p^^^^^ 


Primum  quod  ita,  ut  erat  Vatum  oraculis 
promissus,  puer  parvulus  nasci  voluit,  cum 
esset  immensus.  *Pr<3eterea  quod  adhuc  uteri 
virginei  latebris  inclusus,  infantis  item  non- 
dum  nati  gesticulationef,  atque  exultatione 
gavisus  est  salutari.  Deinde  quod  statim 
innocentium  puerorum  sanguine,  suam  nati- 
vitatem  voluit  consecrari,  ut  his  quasi  veliti- 
bus,  duxinvictus  bellum  auspicaretur.  Adde 
his,  quod  instante  morte  triumphali  Hierosoly- 
mam  veniens,  puerorum  occursu,  atque  officio 
decorari,  puerorum  voce  suas  laudesdecantari 
maluit.  Jam  vero  quam  amantem,  quamque 
solicitum  puerorumpatronum  agit,  cum  matri- 
bus  infantes  suos  offerentibus,  ut  Jesu  con- 
tactu  consecrarentur,  discipulis  ne  possent 
admitti  vetantibus  indignans :  Sinite,  inquit, 
parvulos  venire  ad  me.  Neque  vero  pueris 
benedixit  tantum,  verum  etiam  negat  uUi 
mortahum  aditum  patere  in  regnum  coelorum, 
nisi  qui  ad  parvulorum  formam   descenderit. 

»  Propterea— F/oi.  I540,/o/.  et  8°.  et  Cleric.  1704. 
f  gestu —FroA.  1519,  et  1540,  8o. 

Pusilii  Rursum,  quam   anianter  et  illud  ?    cum   tam 

noiioffen-  .  i         rr        i         i  -ii  m 

dendi.  graviter  deterret  ab  ofrendendis  pusillis,  affir- 

mans  magis  expedire,  ut  molari  saxo  collo 
alligato  pra3ceps  in  mare  detur  aliquis,  quam 
ut  unum  quemlibet  ex  his  parvulis  offendat. 
Atque  his  quam  insigne  addidit  elogium  ad 
puerorum  commendationem  !  Amen,  dico  vo- 
bis,  Angeli  eorum  semper  vident  faciem  Pa- 
tris.  Gratias  agit  tibi  tuus,  tibique  dicatus 
grex,  Jesu  Proeceptor,  cui  qua^so  ut  sacras 
tuas  manus  semper  admovere  velis,  et  ab  om- 
ni  scandalo  procul  arceas.  Quid  illud?  nonne 
magnum  amoris  indicium,  cum,  puero  in  me- 
dium  collato*,  discipulis  eum  exemplum  pro- 
ponit?  Nisi,  inquiens,  conversi  fueritis,  et 
efficiamini  sicut  parvulus  iste,  non  intrabitis 
in  regnum  coelorum.  An  non  eodem  per- 
tinet  r  cum  Nicodemo  sciscitanti,  qua  via 
possit  ad  vitam  immortalem  pertingere,  jubet 
ut  denuo  renascatur,  hoc  est,  in  puerum  re- 
deat.  Usque  adeo  Christo  duci  nostro  pla- 
cuit  infantia,  ut  senes  etiam  cogat  repueras- 
cere,  si   modo  velint  adf  illius  admitti   con- 

*  collocato — Frob.  1540,  80. 
t   \x\  —  Fiob.  et  Ceiv.  1519. 

sortium,  extra  quem  nulla  salutis  spes  est. 
Neque  vero  a  Christo  dissonat  Petrus  cuni 
admonet,  ut  tanquam  nuper  editi  infantes  lac 
concupiscamus.  Neque  discrepat  Paulus, 
Filioli  mei,  inquiens,  quos  iterum  parturio, 
donec  formetur  Christus  in  vobis.  Idem  par- 
vulos  in  Christo  lacte  potat.  Multa  sunt  id 
genus*  in  mysticis  literis.  Omnino  Christia-  Cinistianis- 
nismus  nidil  aiiud  est  quam  renascentia,  qiiam    repueras- 

,  centia. 

repuerascentia  quaedam. 

Magnum  igitur,  pueri,  magnum  pueritise 
sacramentum,  qua  Jesus  tantopere  delectatus 
est.  Non  contemnatisf  aetatem  nostram,  quam 
verus  ille  rerum  aestimator  tanti  fecit.  Tan- 
tum  demus  operam,  ut  ejusmodi  simus  pueri, 
cujusmodi  diligit  Jesus.  Diligit  autem  inno- 
cuos  pueros,  dociles,  simpUces :  atque  illud 
interim  memitierimus,  hanc  Deo  gratam  pue- 
ritiam  non  in  annis  esse  sitam,  sed  in  animis, 
non  in  temporibus,  sed  in  moribus.  Est 
enim  praeposterum  quoddam,  nobisque  mag-  Pueritia 
nopere  fugiendum  puerorum  genus,  qui  fj^^f^^' 
mento  levi,  mente  sunt  hirsuta,  et  setate  im- 

*  id  genus  loca -- i^/o6.  et  Cerv.  1519,  et  Frob.  1540,  8". 
f  contemnamus  —  Frob.  et  Cerv,  1519. 


18  CONCIO 

puberes,  vitiosa  astutia  senes  sunt.     Est  igitur 

novum    quoddam    pueritiae    genus    quod     a 

nova  et         Christo  probatur,  pueritia  citra  puerilitatem, 

Christiaoa.  .  ...  , 

et  omnino  senilis  quaedam  puentia,  quae  non 
annorum  numero  constat,  sed  innocentia,  sed 
ingenii  simplicitate.  An  non  id  palam  in- 
dicat  Petrus,  cum  ait :  Deponentes  igitur 
omnem  malitiam,  et  omnem  dolum,  et  simu- 
lationes,  et  invidias,  et  detractiones,  sicut 
modo  geniti  infantes,  rationale*,  et  sine  dolo 
lac  concupiscite,  ut  in  eo  crescatis  in  saiutem. 
Curaddidit  rationale*?  nempe,  ut  excluderet 
stultitiam,  quoe  hujus  feref  aetatis  consuevit 
esse  comes.  Cur  detrahit  invidias,  simula- 
tiones,  ac  reHqua  id  genus  vitia,  quae  senum 
sunt  quasi  peculiaria  t  nimirum,  ut  intellige- 
remus,  Christi  pueros  simplicitate  ac  puri- 
tate  oestimari,  non  natalibus.  Ad  eundem 
modum  et  Paulus,  Mahtia,  inquit,  parvuli 
estote,  sensibus  autem  perfecti.  Quanquam 
in  pueris  est  omniuo  in  ipsa  puerorum  aetate  nativa 
botiitas.        qu^dam  bonitas,  et:|;  velut  umbra  quaedam  ac 

*  rationabile  — Fro^.  et  Cerv.  1519,  et  Frob.  1540,  8o. 

f  \txh-^Frob.  et  Cerv.  1319. 

X  3iC -^Frob.  et  Cerv.  1519,  et  Frob.  1540,  8o. 

simulacrum  innocentiae,  vel  spes  potius  atque 

indoles  futurae  probitatis  :  mollis,  et  in  quem- 

vis   habitum  sequax  animus,    pudor  optimus 

innocentiae  custus,    ingeuium    vitiis   vacuum, 

corporis  nitor,   ac  veluti  flos  quidam  vernantis 

aevi,    et   nescio  quomodo  quidclam  spiritibus 

cognatum  ac  familiare.      Neque  enim  temere 

fit,  ut  quoties  apparent  Angeli,  puerili  specie 

sese    offerant   oculis.       Quinftiam   Magi    si- 

quando  suis  incantamentis  Spiritum  eliciunt, 

in    puerile    corpus    feruntur    accersere.      At 

quanto  libcntius   Spiritus  ille  DiviNUS,  piis 

ac  sanctis  evocatus  votis,  in  hujusmoili  domi- 

cilia  demigrabit  !      Ergo  ad  has  naturue  dotes 

si  accesserit  summi  illius   et  absoiuti  Pueri 

imitatio,   tum  demum  et  grati  in  illum,  et  illo 

digni  pueri  videbimur*.     Etenim  sic  prome- 

ritum  quis  possetf  non  amare?    Verum  enim- 

vero  ea  veri  amoris  vis  est,  ut  ejus  quod  %  ames  simiiis  esse 

quam   similiimus    esse    cupias.     Quod    si    in  ^"^!!!L,. 

nobis  efficit  amor  humanus,    quantum  asmu- 

landi  studium  excitabit  amor  Divinus,  cui  ille 

collatus,  vix  amoris  umbella  est !      Proinde  si 

*  videbuntur  — ivoA.  et  Cerv.  1519,  et  FiobAb^O,  8o. 
f  possil — ibid.  j  quem — Frob.\5\0y  8". 

vere  atque  ex  animo  non  verbo  tenus  Jesum 
amamus,  Jesum  pro  nostra  virili  conemur 
exprimere,  vel  potius  in  illum  transformari. 
Q,uod  si  Virum  assequi  non  possumus  :  saltem 
pueri  Puerum  imitemur.  Quanquam  hoc  ip- 
sum  facinus  est  haudquaquam  puerile,  imo 
senilibus  etiam  viribus  majus,  sed  quod  fere 
nusquam  succedat  felicius  quam  in  pueris. 
Etenim  quoties  negotium  ab  humano  pendet 
praesidio,  tum  robur,  aetas,  sexus  expenditur: 
verum  ubi  gratiae  res  agitur,  non  naturoe,  tum 
hoc  efficacius  exerit  sese  miraculum  Spiritus, 
quo  minus  erat  opis  ac  fiducijE  in  carne.  De- 
nique  quid  dubitemus,  aut  dimdamus  ipso 
formante,  fingente,  ac  transformante  nos, 
quem  conamur  exprimere  r  Quis  Danieli 
puero  tantum  addidit  prudentii£  r  quis  puero 
Solomoni  tantum  tribuit  sapientiae?  quis  tri- 
bus  illis  Pueris  tantum  adjunxit  tolerantiae  ? 
quis  puerum  Hely  *  dignum  Divino  fecit  allo- 
quio  ?  quis  Nicolao  puero  r  quis  iEgidio  ? 
quis  Benedicto?  quis  Agneti  ?   quis  Ceciliae  ? 

*  Heli  —  Frob.  et  Cerv.  1319,  et  Frob.  1540,  8o. 

Voces  puerum  Samuelern, /)riore  in  Erasmi  autographo  abbre- 
viata,  perperam  legisse  -cidentur  exscriptores  puerum  Heli,  quod 
cuivis  specimen  opusculo  huic  annexum  inspicienti  facile  patebit. 

quis  tot  tam  teneris  virgunculis  tam  masculam 
atque  invictam  virtutem  dedit  ?  Profecto, 
non  natiira,  sed  gratia,  et  ubi  minus  succurrit  Ubi  minus 

.,..,.,.  .  ,,         natura,  ibi 

natura,    ibi  mirabilius  operatur  gratia.      Hac  mirabilius 

igitur  freti,  magno  animo   studium  semulandi  f^fuJ*  °^^" 

puerum  Jesum  capessamus,  nec  unquam  ocu- 

los  ab  eo  velut  a  scopo  deflectamus.     Abso- 

lutum     exemplar    habemus,     nihil    est    quod 

aliunde   petere  oporteat.     Omnis  ilhus  vita, 

quid  nos  sequi  debeamus,    clamitat.      Quid 

autem  docuit  Puer  ille  purissimus  de  puris- 

sima   Virgine    natus,    nisi    ut   omnem    hujus 

mundi   spurcitiam  et  inquinamenta  vitemus, 

atque  Angelicam  quandam  vitam  jam  nunc  in 

terris  meditemur,  lioc  est,  id  esse  studeamus*, 

quod  iilic  semper  sunius  futuri  ?     Porro  Spi- 

ritus  Jesu   cum    omnes  sordes  aversatur,    et 

odit,  tum  praecipue  belluinam  illam,  et  pror-  Libidinem 

sus  homine  indignam  libidinem.     Quid  autt  ni 

docuit  nos,    natus  peregre,   editus  in   tugu-  Tota  vita 

•    1  1  •       ^         •  ...  oos  docuit. 

riolo,  abjectus  in  praesepe,  pannis  mvolutus, 
nisi  ut  semper  meminerimus  nos  hic  pau- 
corum  dierum  hospites  esse,  utque  calcatis 
opibus,    spretis  mundi  falsis  honoribus,    per 

*  meditemur— //oZ».  et  Cerv.  1519,  e(  Frob.  1540,  8°. 

pios  labores  ad  ccElestem  illam  patriam  ex- 
pediti  festinemus,  in  qua  jam  nunc  animo 
vivamus  oportet,  etiamsi  corporeis  interim 
pedibus  tenam  contingimus  ?  Rursum,  quid 
admonuit  in  7Eg\ptum  aufugiens,  nisi  ut 
inquinatorum  commercium  modis  omnibus 
devitemus,  qui  Jesum  in  nobis,  hoc  est,  in- 
nocentiam,  ac  mundi  neglectum  conantur 
extinguere  ?  Quid  vero  docuit  circumcisus, 
nisi  ut  omnes  carnis  affectus,  ad  Christum 
properantibus  obstrepentes,  amputemus,  ac 
tanquam  in  nobis  ipsis  mortui,  solo  JesU 
Spiritu  ducamur  ac  vegetemur?  Quid  docuit 
oblatus  in  Templo,  nisi  ut  totos  nos  ab  ipsa 
jam  infantia  Deo,  rebusque  sacris  dicemus, 
consecremusque,  ac  protinus  recenti  adhuc 
mentis  testula*  Jesum  imbibamus?  Neque 
enim  ullaf  aetas  ad  discendam  pietatem  imma- 
tura  est,  imo  non  est  alia  magis  tempestiva 
ad  discendum  Christum,  quam  ea  quae  mun- 
dum  adhuc  nescit. 
Deo  dica-         Jam  ipsi  apud  vos  aestimate,   pueri,  Puer 

tus  Puer         ...  . 

sanctis  stu-  ille  sic  natus,   sic  Deo  dicatus,  quam  sanctis 

diis  insistit. , 

*  testa  —  Frob.  et  Cerv.  1519,  et  Frob,  1540,  8°. 
t  \l\a  —  Knigfd,  VitaColeli. 

studiis  totam  pueritiam  transegerit :  non  otio, 
non  cibo,  non  somno,  non  ineptis  lusibus, 
non  stuitis  fabulis>  non  evagationibus,  quem- 
admodum  puerorum  vulgus  facit,  sed  aut  pa- 
rentum  obsequiis,  aut  sacris  precationibus*, 
aut  auscultandis  doctoribus,  aut  piis  medita- 
tionibus,  aut  sanctis  ac  seriis  cum  tequalibus 
pueris  colloquiis.  An  non  haec  et  multa 
similiaf  summatim  complexus  est  sanctus  Lu- 
cas,  cum  scribit  ad  hunc  modum  ?  Puer  cres- 
cebat,  et  confortabatur  plenus  sapientia,  et 
gratia  Dei  erat  in  illo.  An  non  paiam  videtis 
novum  pueritiae  genus?  De  pristinis  pueris 
dictum  est  :  Stultitia  coUigata  est  in  corde 
pueri.  De  novo  hoc  auditis,  plenus  sapientia. 
Quid  adhuc  setatis  inscitiam  prcEteximus, 
cum  audiamus  non  sapientem,  sed  plenum 
sapientia  puerum  ?  Videte  ut  omnem  rerum 
ordinem  hic  Puer  invertit,  qui  loquitur  in 
Apocalypsi:  Ecce  ego  nova  facio  omnia.  Per- 
ditur  sapientia  senum,  ac  prudentia  pruden- 
tium  reprobatur,  et  J  pueri  implentur  sapien- 

*  orationibus  — />oi.  et  Cerv.  1519,  et  Frob.  1540,  8o. 

f  cum  muUis  similibus  —  Vita  Coleti. 

X   SiC  —  Frob.  et  Cerv.  1519,  et  Frob.  1540,  8o. 

tia.  Nimirum  hoc  nomine  gratias  agens 
Patri :  Quoniam,  inquit,  abscondisti  hsec  a 
sapientibus,  et  revelasti  ea'*' parvulis.  Porro 
ne  stultam  hujus  mundi,  ac  fucatam  sapien- 
tiam  aHfectaremus,  protinus  adjecit,  Et  gratia 
Dei  erat  in  illo.  Is  vero  deniuni  sapit,  qui 
mundo  desipit,  et  nil  nisi  Christum  sapit.  Is 
Christus      non   e   Philosophorum   libris,    non  e   Scoticis 

non  cog- 

noscitur        argutiis,    sed    sincera   fide   cognoscitur,    spe 

arr^utiis.       tenetur,   caritate  devincitur. 

Jam  vero  quam  muita  docuit  nos,  ubi  duo- 
decim  natus  annos,  a  parentibus  furtim  sub- 
ducit  sese,   ne  inter  notos  quidem,  ac  propin- 
>  quos  repertus,   post  triduum  denique  inventus 

est!  Sed  ubi  tandem  inventusf?  num  in 
circulis ,?  num  in  choreis  ?  num  in  viis  aut 
foro  ?  Auditepueri,  ubi  repertus  sit;]:  Jesus, 
relictis  parentibus  quodamujodo  fugitivus,  et 
ubi  vos  versari  conveniat  inteiliofetis  :  In 
Templo,  inquam,  inventus  est,  in  medio  Doc- 
toruuj  sedens,   audiens  ilios,  ac  vicissim  inter- 

Qujedcceat  rogans.     Q,uid  docuit  nos  Jesus  his  tam   ad- 
mirandis  factis  ?  Non  dubium  quin  rem  mag- 

=*■•  ea — (leestFrob.  154,0,  fol. 

f  inventus  est  —  Vita  Coletl.  +  est  —  ibid. 

nam,  rem  seriam,  rem  imitandam  docuerit. 
Q,uid  autem  ?  quid  ?  nisi  ut  grandescente 
in  nobis  Christo,  quandoquidem  et  in  nobis 
nascitur,  et  habet  suos  setatum  gradus,  donec 
occurramus  in  virum  perfectum,  et  in  men- 
suram  plenitudinis  ejus?  Ergo  cum  gran- 
descit  in  nobis,  docet  ut  naturales  parentum 
et  amicorum  affectus  in  Deum  transferamus, 
nihil  bic  amemus,  nihil  miremur,  nisi  in 
Chrisio,  et  Christum  in  omnibus.  Memi- 
nerimus  nos  verum  Patrem,  patriam,  cog- 
natos,  amicos  habere  in  coelis.  Verum,  ne 
quis  imaginetur  huuc  parentum  neglectum, 
fastum,  aut  inobedientiam  sapere,  consequi- 
tur,  et  erat  subditus  illis.  Imo,  nemo  suos 
parentes  verius  amat,  nemo  magis  pie  colit, 
nemo  observantius  morem  gerit,  quam  qui  sic 
contemnit.     Q,uid  autem  est  sedere  in  Tem-  Sedere  in 

,  .   .    .  ,  .  .  ,    templo. 

plo,  nisi  \\\  rebus  sacris  conquiescere,  et  ad 
discendum  animum  ab  omnibus  tranquillum 
curis  adferre  ?  Niliil  autem  vitiis  est  turbu- 
lentius,  et  otium  ac  quietem  amat  sapientia. 
Jam  a  quo  tandem  nos  gravemur  discere, 
quam  attentas  aures  prseceptoribus*  praebere   Praecepto- 

— ■ ribus  obe- 

*  praeceptori  —  Frob.  1340,  80,  <^'^''t- 

convenit,  cum  Puer  ille  coelestis,  sapientia 
Dei  Patris,  in  niedio  Doctorum  sedeat,  au- 
diens  vicissim  ac  respondens,  sed  ita  respon- 
dens,  utomnes  ejus  sapientiam  admirarentur! 
Neque  id  niirum,  cum  is  esset,  ad  quem 
omnis  mundi  sapientia  stulta  est.  PrEeclara 
res  Legum  Prudentia,  egregia  res  Philoso- 
phisE  cognitio,  suspicienda  resTheologise  pro- 
fessio,  verum  si  quis  Jesum  audiat,  illico 
stultescunt  omnia.  At  nostra  responsio,  si 
sapientiae  miraculum  excitare  non  potest, 
certe  sapiat  modestiam,  sonet  innocentiam. 
Rursum,  obsecro,  quam  morigeros,  quam  ob- 
sequentes  nos  esse  decet  parentibus  ac  prae- 
ceptoribus,  quos  potiores  velut  ingenii  pa- 
rentes  habemus,  posteaquam  ille  Dominus 
omnium,  cum  aparentibus  non  intelligeretur, 
tamen  subditus  illis  redierit  in  Nazareth. 
Debetur  hoc  pietati,  debetur  parentum  reve- 
rentiae,  ui  aliquoties  illorum  voluntati  conce- 
damus,  etiamsi  nos  meiiora  viderimus. 

Sedjam  operai  pretium  est  audire,  quam 
apto  fini  Lucas  Jesu  pueritiam  cuncluserit : 
Et  Jesus,  inquit,  proficiebat  sapientia,  oetate, 
et    gratia    apud    Deum,     et   apud    homines. 

Quain  miilta  quam  paucis  nos  docuit !     Pri- 

mum,    cum   aetatis  accessione,    pietatis  item   Cum  aetate 

accessionem    oportere    copulari,    ne  illud  in   geaun-^"' 

nos  jure  dici  possit,  quod  in  homifium  vulgus 

divus  dixit  Augustinus  :   Qui  major  est  aetate, 

major  est  iniquitate.      Neve  in    hoc  pulcher- 

rimo   certamine  unquam   restemus,    aut   nos 

assecutos  arbitremur :   sed  in  morem  curren-   Pergendum 

,.         V  ,.  ,.  est  in  via 

tium  in  stadio,  a  tergo  reiicta  negligentes,  virtutis. 
in  anteriora  nitamur,  ac  semper  a  bonis  ad 
meliora,  a  melioribus  ad  optima  proficere 
conemur,  donec  ad  metam,  hoc  est,  hujus 
vitae  finem  perventum  erit.  Socrates jam  *  ad- 
modum  senex  perinde  quasi  nihil  sciret,  ita 
semper  et  a  quovis  discere  sitiebat.  Itidem 
et  nos,  quo  magis  in  Christo  fuerimus,  hoc 
minus  nobis  placebimus,  si  modo  vere  in  iilo 
fuerimus  progressi.  Adeo  (pi^hamia  pestis  est 
et  studiorum,  et  pietatis,  ac  juxta  Fabium, 
praecox  illud  ingeniorum  genus,  non  temere 
pervenit  ad  frugem  vel  eruditionis,  vel  inno- 
centiae.  Equidem  nec  ordinem  otiosum  esse 
puto  apud  Deum,  et  apud  homines,  ut  in- 
telligamus  in  primis  dandam  operam,  ut  vita 

*  ]dim  —  deest  Frob.  1540,  8». 

nostra  Deo  placeat.  Id  agentes,  humaiiiis 
favor  ultro  consequetur.  Nihil  enim  virtute 
pulchrius,  niliil  amabilius,  quam  laus  hoc 
magis  sequi  solft,  quo  mious  appetitur. 

Paucis  ut  potuimus  vobis  expressimus  ex- 
emplar  Pueri,  quem  et  amare  plurimum,  et 
imitari  studiosissime  debemus.  Atque  om- 
nino  tantum  vi  lebimur  amare,  quantum  fueri- 
mus  imitati.  Rursum,  tanto  plenius  imita- 
bimur,  quanto  amabimus  ardentius.  Proinde 
Oremus  k  \^qq  ipsum  ab  illo  quotidianis  ac  puris  pre- 
amorem       cibus  flagiiemus,    ut   nobis   donet  amore  sui 

sui. 

flagrare,  sui  sindles  evadere,  hoc  est,  castos, 
puros,  incoiuaminatos,  mites,  simplices,  trac- 
tabiles,  expertes  fuci,  ignaros  doli,  nescios 
invidiae,  parentibus  morigeros,  prseceptoribus 
dicto  audieiues,  mundi  contemptores,  rebus 
divinis  adciictos,  piis  literis  intentos,  nobis 
ipsis  quotidie  meliores,  probatos  superis,  gra- 
tos  hominibus,  odore  bonsB  famse  quamplu- 
rimos  ad  Christum  allicientes.  Haec,  in- 
quam,  assidue  flagitemus,  haec  manibus  pedi- 
busque  conemur,  dum  habilis  aetas,  brevi 
alioqui  fugitura.  Etenim  si  recte  monuit 
Fabius,    optima   statim   ac    primo    discenda: 

quid  prius  disci  debet,  quam  Christus,  quo  Christus 

.,.1  ,.        ^    .      V  1      1-      II-  primo  dis- 

nihil  est  meliusr  imoquid  aliud  discere  opor-  cendus. 
tet  Christianum,  quam  eum  unum*,  quem 
nosse,  vita  est  geterna  ?  quemadmodum  ipse 
testatur,  Patrem  orans  in  Evangelio.  Id  si 
curabimus,  utcunque  pro  virili  gratiam  refe- 
remus,  tam  singuiariter  de  nobis  merito,  et 
illi  referendo  gratiam,  ipsum  nobis  lucrifaci- 
emus.  Referemus  autem  hoc  plenius,  quo 
vehementius  redamabimus.  Porro,  hoc  magis 
illum  redamabimus,  quo  magis  vita  ac  moribus 
exprimemus.  Jam  quo  magis  exprimemus, 
hoc  magis  ipso  iocupletabimur. 

*  v\r\im—Frob.  et  Cerv.  1519,  et  Frob.  1540,  8°. 

Certia  ^ars. 


Mundus 
ab  initio 
blandus. 


T  interim   nonnullis   forsitan 

^uccurret  animo,  duram  hanc 

esse  militiam,  repudiatis  om- 

i)ibus,  cum  Christo  crucem 

lollere.   Sed  memineritis,  fra- 

tres  dilectissimi,  longe  diver- 

sam  mundi  et  Christi  esse  naturam.     Mun- 

dus  ceu  fucata  meretrix,   prima  fronte  blan- 

dus    nobis    et    aureus   occurrit,     postea    quo 

ingrediare  altius,   qua  propius  inspicias,  hoc 

magis   ac   magis   tetra,    putida*^,  fellita  sunt 

Christus      omnia.     E  diverso  Christus  procul  intuenti- 

aggresso         i  i       •  ^      i  •  i  i 

duieescit.  Dus  durior  apparet,  dum  cruces  videmus,  dum 
voluptatum  ac  vitse  contemptum.  Verum,  si 
quis  fidenti  animo  totum  sese  in  illum  rejiciat, 
reperiet  nihil  esse  mollitis,  nihil  expeditius, 
nihil   dulcius.      Nisi   forte  verum    non    dixit 


*  pulrida— /^Arj^.  1540,  8'^ 

Veritas  in  Evangelio,  cuni  ait :  ToUitejugum 
meum  super  vos,  et  invenietis  requiem  anima- 
bus  vestris  :  jugum  enim  meum  suave  est,  et 
onus  meum  leve.  Haec,  nimirum,  vere  est 
ardua  illa  virtuiis  via,  quam  et  olim  tanto 
ante  Christum  utcunque  somniavit  Hesiodus, 
primo  aditu  asperior,  progressu  semper  et 
facilior,  et  amoenior.  Sed  quid  tandem  aspe- 
rum  videri  potest,  quo  ad  tam  ingens,  tam 
certum  itur  praemium  ?  Si,  juxta  Sapientis 
dictum,  spes  praemii  minuit  vim  flagelli,  quis  Spes 

.  .  ,  1    ,  praemii. 

in  nac  momentanea  vita,  non  leve,  non  dulce 
judicet,  quo  ccelestem  illam,  et  nunquam 
desituram  sibi  paret  vitam,  Etternum  regnare 
cum  Christo,  assidue  summum  illu  i  intueri 
bonum,  versari  in  Angelorum  contubernio, 
ab  omni  malorum  metu  procul  abesse  ?  Quis, 
oro,  tantum  hoc  praemium,  non  vel  sexcentis 
mortibus  emptum  velit  ?  Atqui  hoc  tantum 
donativum  pollicetur  militibus  suis  Imperator 
noster  Jesus,  qui  neque  fallere  potest,  ne- 
que  mentiri  novit.  Jam  apud  vosmet  ipsos 
expendite  fructus  aeternitatem,  ac  magnitudi- 
nem,  contra,  quam  breve  hujus  militiae  tem- 
pus,    nimirum,  haud  longius  ipsa  vita,    quae 

quid  aliud  est,  quam  vapor  ad  exiguum  tem- 
pus  apparens,  aut  uiiius  horse  somnium. 

Sed  auedum,  de  hoc  interim  insestimabili 
praemio  sileamus,  atque  inspiciamus  quum 
abunde  inagDa  mercede  Dux  no-.ter  militum 
suorum  labores  etiam  in  hac  vita  compt^nset, 
quamque  disparem  metant  messem,  qui 
mundo  militant,  et  qui  merent  sub  Christo 
Jesu.  Au  iiamus  quid  ipsi  dicant  impii  in 
Libro  Sapientise  :  Lassati  sumus  in  via  ini- 
quitatis  et  perditionis;  an)bulavimus  vias  diffi- 
ciles,  viam  autem  Domini  i.iinoravimus.  lllec- 
tat  mundus  fucatis  bonorum  simulacris,  quae 
nihil  aliud  sunt,  quam  mtrllita  venena.  Mox 
attractos,  et  velut  inauctoratos,  Deum  im- 
mortalem  !  in  quas  <  uras,  quas  solicitudines, 
quas  turbas,  quae  dispendia,  qua^  dedecora, 
in  quam  conscise  mentis  carnificinam,  in  quem 
infelicem  exitum  miseros  adducit!  ut  hic 
quoque  jam  abunde  magnas  impietatis  pcenas 
dedisse  vicleantur,  etiamsi  nulli  consequantur 
iaferi.  At  qui  rejeciis  muiidi  fucis,  in  Jesum, 
hoc  est,  summum  boiium,  omnem  amorem, 
curam,  studiumque  transfemnt,  totique  ab 
ilio  pendent,    ii  juxta  promissum   Evangeli- 

cum,  non  modo  vitam  titernam  possidebunt, 
verum  etiam  in  hoc  seculo  centuplum  acci- 
pient.  Quid  est  autem  accipere  centuplum?  Centupium 
Nempe  pro  fucatis  bonis  vera,  pro  incertis  ^^^'P^'^^" 
certa,  pro  fluxis  aeterna,  pro  veneno  tinctis 
sincera,  pro  curis  otium,  pro  solicitudinefidu- 
ciam,  pro  turbulentia  tranquillitatem,  pro 
dispendiisutilitatem,  pro  flagitiisintegritatem, 
pro  conscientiae  cruciatu  secretum  etineff^abile 
gaudium,  pro  turpi  atque  infelici  exitu  glorio- 
sam  ac  triumphalem  mortem.  Sprevisti  divi- 
tias  amore  Christi,  in  ipso  veros  invenies 
thesauros :  rejecisti  falsos  honores,  in  hoc 
longe  eris  honoratior:  neglexisti  parentum 
affectus,  hoc  indulgentius  fovebit  te  Pater 
verus,  qui  est  in  coelis  :  pro  nihilo  habuisti 
mundanam  sapientiam,  in  Christo  longe  ve- 
rius  sapies,  ac  felicius  :  aspernatus  es  pesti- 
feras  voluptates,  in  ipso  multo  alias  invenies 
delicias.  Breviter,  ubi  arcanas  illas,  sed  veras 
opes  Christi,  dispulsa  mundi  caligine,  vide- 
ris,  omnia  quae  prius  arridebant,  quae  solici- 
tabant,  ea  non  soium  non  admiraberis,  sed 
perinde  ut  pestes  quasdam  fugies,  rejicies, 
aversaberis.     Fit  enim  mirum  in  modum,  ut 

simul  atque  ccelestis  illa  lux  animos  nostros 

penitus  attigerit,   protinus   nova  quaedam  re- 

Praestigias     Fum  omnium  facies  oboriatur.     Itaque  quod 

miindi  ,  1111 

Christus  paulo  ante  dulce  videbatur,  nunc  amarescit: 
'ssipat.  quod  amarum,  dulcescit :  quod  borrendum, 
blanditur  :  quod  blanditur*,  liorrescit  :  quod 
splendidum  ante,  nunc  sordidum  :  quod  po- 
tens,  infirmum :  qnod  formosum,  deforme : 
quod  nobile,  ignobile  :  quod  opult  ntum,  ege- 
num  :  quod  subliine,  humile  :  quod  lucrum, 
damnum  :  quod  sapiens,  stultum  :  quod  vita, 
mors  :  quod  expetendum,  fugiendum,  et  con- 
tra.  Ut  repente  mutata  rerum  specie,  nihil 
minus  esse  judices,  quam  id  quod  esse  vide- 
bantur. 

Ergo  in  uno  Christo  compendio,  ac  vera 
reperiuntur  omnia  bona,  quorum  inanes  ac 
mendaces  imagines  et  umbras  ceu  praestigias 
mundus  hic  ostentatf,  quas  miserum  mortalium 
vulgus  tanto  animi  tumultu,  lantis  dispendiis, 
tantis  periculis,  per  fas  netasque  persequitur. 
Quam,  obsecro,  beaiitudinem  cum  hoc  animo 
conferre  queas  ?  qui  jam  liber  sit  ab  errore, 

*  blandiebatur  — FroA.  et  Cerv.  1519,  et  Frob.  1540,   8o. 
f  ostendit  —  Fr»h.  et  Cerv.  1519. 

liber  ab  affectibus,  securus,  semper  gaudens 
ob  testimonium  conscientiae,  nuUa  de  re  so- 
licitus,  altus,  sublimis,  ac  ccelo  proximus,  jam- 
que  supra  sortem  humanam,   qui  *  Christo  Christus 

,    ,      ,  .  ,      .  ,.    firmat. 

excelsissima  petra  nixus,  omnes  nujus  seculi 
fucos,  tumultus,  procellas  ex  alto  rideat, 
negligat,  vel  potius  commiseretur  !  Quid 
autem  timeat  is,  qui  propugnatorem  habeat 
Deum  ?  Ignominiam  ?  At  summaest  gloria 
pro  Christo  ignominiam  pati.  Pauper- 
tatem  ?  At  opum  sarcinam  lubens  abjicit, 
quisquis  ad  Christum  properat.  Mortem  ? 
At  ea  maxime  in  votis  est,  per  quam  scit 
sese  ad  immortalem  vitam  esse  transmitten- 
dum.  Qua  de  re  sit  soiicitus,  cujus  Pater 
coelestis  etiam  pilos  habet  annumeratos  ? 
Quid  autem  cupiat  is,  qui  in  Christo  pos- 
sidet  omnia  ?  Quid  enim  non  commune  mem- 
bris  et  capiti  ?  Jam  vero  quanta  est  hominis 
non  modo  felicitas,  verum  etiam  dignitas, 
vivum  esse  membrum  sanctissimi  corporis 
Ecclesise,  idem  esse  cum  Christo,  eandem 
carnem,  eundem  spiritum,  communem  cum 
illo  habere  Patremin  coelis,  Christum  habere 

*  qui  in  Christo — Frob.  et  Cerv.  1519,  el  Frob.  1540,  8*. 

Gustus 

felicitatis 

futarae. 


iratrem,  ad  communem  cum  illo  haereditatem 
destinatum  esse  :  breviter,  jam  non  hominem 
esse,  sed  Deum  !  Adde  his  gustum  quendam 
felicitatis  futuree,  quem  piae  mentes  subinde 
percipiunt.  Hacc,  nimiruni,  viderat,  ha?c  sen- 
serat  Propheta,  cum  ait :  Nec  auris  audivit, 
nec  oculus  vidit,  nec  in  cor  hominis  ascendit, 
qutE  praeparasti  Deus  diligentibus  te. 

Proinde,  carissimi  sodales,  si  dabimus  ope- 
ram,  ut  vcre  Christi  membra  simus,  juxta 
ilkul  Propheticum  dictum  :  Justus  ut  palma 
fiorebit,  etiaiu  in  hac  vita  perpetua  quadam 
adolescentia  vernabimus,  non  animo  tantum, 
verum  etiam  corpore.  Etenim  quemadmodum 
floridus  ille  Jesu  Spiritus  in  nostrum  spiritum 
redundabit,  ita  noster  vicissim  in  suum  cor- 
pus  influet,  et  quoacl  fieri  potest,  in  sese 
transformabit.  Nec  poterit  tantus  animi  ac 
corporis  nitor  vestium  sordes  ferre.  Nam 
animus  noster  habitaculum  est  Dei,  animi 
domiciUum  est  corpus,  porro  vestis  et  ipsa 
corporis  quodammodo  corpus  est.  Ita  fiet, 
ut  capitis  puritati  totus  homo  respondeat, 
donec  peracta  hac  vita  ad  immortalitatem 
traducatur. 

GITE  igitur,  optimi  com- 
militones,  ad  hanc  tantam 
felicitatem  summis  viribus 
enitamur,  Ducem  nostrum 
Jesum  unum  admiremur, 
quo  majus  nihil  esse  potest, 
imo,  siiie  quo  nihil  est  omnino  magnum. 
Hunc  unum*  amemus,  quo  nihii  esse  melius 
potest,  imo  extra  quem  nihll  est  omnino 
bonum.  Hunc  imitemur,  qui  solus  est  ve- 
rum  et  absolutum  pietatis  exemplar,  extra 
quem  quisquis  sapit,  desipit.  Huic  uni  in- 
hacreamus,  hunc  unum  amplectamur,  hoc 
uno  fruamur,  in  quo  est  vera  pax,  gaudium, 
tranquillitas,  voluptas,  vita,  immortalitas. 
Quid  muhis  ?  summa  bonorum  est  omnium. 
Extra  hunc  nihil  suspiciamus,  nihil  amemus. 


*  unum  —  deest  Frob.  1519,  et  1540,  8«. 


38  CONCIO. 

nihil  apjDetamus,  huic  uni  placere  studea- 
mus.  Meminerimus  nos  sub  illius  oculis, 
et  illius  Angelis  testibus,  quicquid  a;^imus, 
agere.  Zelotypus  est,  nec  ullas  mundi 
sordes  patitur.  Quare  puram  et  Angelicam 
in  illo  vivamus  vitam,  ille  sit  nobis  in  corde, 
in  ore,  in  omni  \ita.  Hunc  penitus  sapia- 
mus,  hunc  luquamur,  hunc  moribus  expri- 
mamus.  In  illo  negotium,  otium,  gaudium, 
solatium,  spem,  pras-idium  omne  colloce- 
mus.  Hic  a  vigiiantiuin  animis  nunquam 
discedat,  hic  dormientibus  occurset.  Hunc 
et  litera3  nostrae,  et  lusus  etiam  sapiant,  per 
hunc  et  in  hoc  cresc<imus,  donec  occurramus 
in  virum  perfectum,  et  gnaviter  obita  militia 
perpetuum  cum  illo  triumphum  agamus  in 
coelis.     Dixi. 

